《酬乐天待漏入阁见赠（时乐天为中书舍人予任翰林士）》
唐代·元稹

未勘银台契，先排浴殿关。沃心因特召，承旨绝常班。

飐闪才人因，呕鸦软举鐶.宫花低作帐，云从积成山。

密视枢机草，偷瞻咫尺颜。恩垂天语近，对久漏声闲。

丹陛曾同立，金銮恨独攀。笔无鸿业润，袍愧紫文殷。

河水通天上，瀛州接世间。谪仙名籍在，何不重来还。

作者简介：元稹（779年－831年，或唐代宗大历十四年至文宗大和五年），字微之，别字威明，唐洛阳人（今河南洛阳）。父元宽，母郑氏。为北魏宗室鲜卑族拓跋部后裔，是什翼犍之十四世孙。早年和白居易共同提倡“新乐府”。世人常把他和白居易并称“元白”。